Diari Oficial de la Generalitat Valenciana


Sumari del DOGV 8517, del 29-03-2019 (2019/3120)

DECRET 39/2019, de 15 de març, del Consell, de declaració com a paratge natural municipal de l'enclavament Romeu, al terme municipal de Sagunt.
-----------------------------------------------------------------------------------------------------------------------------------------------

Estat**ANUL·LADA**

Permalink ELI

**https://dogv.gva.es/va/eli/es-vc/d/2019/03/15/39**

### Versions

 08/05/2019 - Actualitat  Text inicial: 30/03/2019 - 07/05/2019 

### Dades del document

Número de DOGV
:   8517

Data del DOGV
:   29-03-2019

Secció del DOGV
:   I. DISPOSICIONS GENERALS

Número del document
:   2019/3120


Data del document
:   15-03-2019

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Decret

Correcció d'errades

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * Sagunt
    * legislació
    * muntanya protegida

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

La Sentència número 200/2022 del Tribunal Superior de Justícia de la Comunitat Valenciana, Sala Contenciosa Administrativa, anul·la i deixa sense efecte el Decret 39/2019, de 15 de març, del Consell

 

**Versió vigent: 07.05.2019 -**

 

**Decret 39/2019, de 15 de març, del Consell, de declaració com a paratge natural municipal de l'enclavament Romeu, al terme municipal de Sagunt.**

 

[**(DOGV núm. 8517 de 29.03.2019)**](http://www.dogv.gva.es/datos/2019/03/29/pdf/2019_3120.pdf) **Ref. 002897/2019**

 

 

PREÀMBUL

 

La muntanya de Romeu-Bonilles és la zona boscosa més próxima als nuclis urbans de Sagunt i Port de Sagunt i alberga el bosc adult més extens i millor conservat del terme municipal, que conforma un dels principals pulmons verds del municipi que coincideix pràcticament íntegrament amb la forest d’utilitat pública V-131. A més de l’ús forestal, el paratge conté un patrimoni valuós, format pels jaciments arqueológics el Pic dels Corbs i la Covatxa I de la Costera de la Casa de la Viuda. A més, el paratge està lligat a l’heroi local de la guerra de la independència Josep Romeu, que li dona nom a la muntanya i atorga al paratge de Romeu un gran valor históric per a la població.

El massís de Romeu, que s’estén des de la plana litoral fins al barranc de la Ribera, està íntimament relacionat amb la serra d’Espadà i situat en el sector oriental de la serralada ibèrica, dominant la zona costanera de Sagunt des del seu vessant oriental (Romeu i Pic dels Corbs).

La vegetació del paratge presenta característiques del pis termo-mediterrani, amb diverses formacions vegetals. A més són importants les zones de pineda formades per pi blanc (*Pinus halepensis*). El pi blanc apareix puntualment acompanyat d’altres espècies de port arbori com la carrasca (*Quercus rotundifolia*). També cal esmentar la vegetació de penyals amb presència d’espècies com *Hypericum ericoides* i *Jasonie glutinosa*, la vegetació típica de barrancs secs com els baladrers que troba associat al baladre (*Nerium oleander*) associats a esbarzer (*Rubus ulmifolius*), murta (*Myrtus communis*) i canyes (*Arundo donax i Erianthus ravennae*). Finalment cal esmentar la zona degradada per l’incendi esdevingut en 1993, regenerada i dominada per l’aliança *Querco-Cocciferae-Lentiscetum* amb predomini d’espècies com la coscolla (*Querc**us coccifera*), el llentiscle (*Pistacia lentiscus*), l’aladern (*Rhamnus alaternus*), el ginebre (*Juniperus oxycedrus*) i el margalló (*Chamaerops humilis*); amb un estrat de matoll on apareixen espècies com el romer (*Rosmarinus officinalis*), timó (*Thymus vulgari**s*), argilaga (*Ulex parviflorus*), estepa blanca (*Cistus albidus*) i bruc (*Erica multiflora*).

La relació de fauna és molt abundant. Així, es poden trobar amfibis com el gripau comú (*Bufo bufo*) o la granota comuna (*Rana perezi*), rèptils com el fardatxo ocel·lat (*Lacerta lepida*), la colobra bastarda (*Malpolon monpessulanus*), la sargantana cuallarga (*Psammodorus algirus*) o el dragó (*Tarentola mauritanica*), mamífers com el ratolí de camp (*Apodemus sylvaticus*), l’eriçó europeu (*Erinaceus europaeus*), el gat salvatge (*Felis silvestris*), la gineta (*Genetta genetta*), la llebre ibèrica (*Lepus granatensis*), el conill (*Oryctolagus cuniculus*), el teixó (*Meles meles*), l’esquirol (*Scirus vulgaris*), el senglar (*Sus scrofa*) i la rabosa (*Vulpes vulpes*).

Cal destacar l’abundant avifauna. Així es pot trobar ocells del bosc com l’esparver comú (*Accipiter nissus*), la mallerenga (*Parus ater*), el cornudet (*Otus scops*), el tudó (*Columba palumbus*), el corb (*Corvus corax*), la tórtora europea (*Streptopelia turtur*) i la mallerenga carbonera (*Parus major*); i ocells de matoll com la terrerola (*Alauda arvensis*), la busquereta trencamates (*Sylvia conspicillata*), la busquereta capnegra (*Sylvia melanocephala*), la busquereta cuallarga (*Sylvia undata*), la cogullada comuna (*Galerida cristata*), la cogullada fosca (*Galerida theclae*), la perdiu roja (*Alectoris rufa*), el verderol (*Carduelis chloris*), la guatla comuna (*Coturnix coturnix*), el falcó mostatxut (*Falco subbuteo*), el soliguer comú (*Falque tinnunculus*), el botxí meridional (*Lanius meridionalis*), el rossinyol comú (*Luscinia megarhynchos*), la merla (*Turdus merla*), la puput (*Upupa epops*) i la cadernera (*Carduelis carduelis*).

També cal destacar la presència de quirópters, afavorida per la presència de coves i buits existents en el paratge. En particular, la cova catalogada Cova del Sardiner, que alberga diverses espècies la rata penada de ferradura mediterrània (*Rhinolophus euryale*), la rata penada gran de ferradura (*Rhinolophus ferrumequinum*), la rata penada de ferradura xicoteta (*Rhinolophus hipposideros*), com la ratapinyada de cova (*Miniopterus schreibersii*), la rata penada ratonera mitjana (*Myotis blythi*) i la rata penada ratonera gran (*Myotis myotis*) entre altres espècies cavernícoles.

Per tot aixó, a iniciativa de l’Ajuntament de Sagunt, i d’acord amb el Decret 15/2016, de 19 de febrer, del Consell, de regulació dels paratges naturals municipals de la Comunitat Valenciana, i la Llei 11/1994, de 27 de desembre, de la Generalitat, d’espais naturals protegits de la Comunitat Valenciana, així com, el que es disposa en l’article 43 de la Llei 5/1983, de 30 de desembre, de la Generalitat, del Consell, conforme amb el Consell Jurídic Consultiu de la Comunitat Valenciana, a proposta de la consellera d’Agricultura, Medi Ambient, Canvi Climàtic i Desenvolupament Rural, el Consell, amb la deliberació prèvia, en la reunió del 15 de març de 2019,

 

 

DECRETE

 

**Article 1. Objecte**

1. Es declara paratge natural municipal el massís Romeu, en el terme municipal de Sagunt, i s’hi estableix el règim jurídic de protecció, d’acord amb les normes contingudes en la Llei 11/1994.

2. Per raó de l’interès ecológic, geomorfológic, paisatgístic i cultural del paratge natural municipal Romeu i d’acord amb el que es disposa en la Llei 11/1994, aquest règim jurídic està orientat a protegir la integritat dels ecosistemes naturals, i en conseqüència no s’admet qualsevol ús o activitat que pose en perill la conservació dels valors que en motiven la declaració.

 

**Article 2. Àmbit territorial**

1. El paratge natural municipal Romeu, amb una superfície de 275,88 ha, es localitza en el terme municipal de Sagunt, província de València, la seua delimitació per coordenades UTM Fus 30 ETRS89 i gràfica figura en els annexos I i II, respectivament d’aquest decret.

2. En el cas d’eventual discrepància entre la delimitació de les coordenades UTM Fus 30 ETRS89 i gràfica, prevaldrà la primera d’elles.

 

**Article 3. Administració, gestió i assessorament**

1. L’administració i gestió del paratge natural municipal correspon a l’Ajuntament de Sagunt.

2. La direcció general competent en matèria d’espais naturals protegits designarà un tècnic de la mateixa conselleria que exercisca les competències en matèria mediambiental, el qual prestarà assistència tècnica i assessorament en la gestió del paratge natural municipal.

3. S’habilita l’Ajuntament de Sagunt per a l’elaboració i aprovació d’una ordenança de gestió del paratge natural municipal Romeu, en la qual es recolliran les mesures i programes d’actuació necessaris per a la gestió.

 

**Article 4. Règim de protecció**

1. Amb caràcter general, en l’àmbit del paratge natural municipal es prohibeixen els usos o activitats el desenvolupament de les quals puga suposar un deteriorament o regressió dels valors naturals la protecció dels quals es pretén.

2. Les activitats tradicionals compatibles amb les finalitats que motiven aquesta declaració, que no impliquen deteriorament o regressió dels hàbitats naturals i els sóls, podran continuar exercint-se dins dels límits previstos en la normativa sectorial que els resulte aplicable. Se n’exclou, en tot cas, la utilització urbanística dels terrenys inclosos en l’àmbit de l’espai natural protegit, d’acord amb les seues regulacions específiques i el que s’estableix per aquest decret.

3. En l’àmbit del paratge natural municipal les competències de les administracions públiques s’exerciran de manera que queden preservats tots els valors geomorfológics, botànics, ecológics, paisatgístics i culturals del paratge natural municipal, i s’avaluaran amb especial atenció els possibles impactes ambientals derivats de les activitats desenvolupades en el seu entorn.

 

**Article 5. Normes d****’ordenació bàsica i detallada del paratge natural municipal Romeu**

1. S’aproven les normes d’ordenació bàsica del paratge natural municipal Romeu, que s’inclouen, en l’annex III d’aquest decret.

2. Així mateix, en virtut de l’article 31.4 de la Llei 11/1994, es faculta l’Ajuntament de Sagunt perquè, en el marc de la normativa d’ordenació bàsica, en el termini de dos anys aprove una ordenança municipal de gestió del paratge natural municipal Romeu, que contindrà l’ordenació detallada dels usos i activitats en l’àmbit d’aquest. Així mateix en el desenvolupament d’aquesta ordenança haurà de tindre’s en compte els valors paisatgístics del paratge natural municipal i en particular els de les unitats de paisatge 2 i 4, i les àrees de major visibilitat del paratge natural municipal definides en el document d’integració paisatgístic en relació amb la ubicació d’usos i infraestructures recollides en l’article 23.1 de les normes bàsiques del paratge natural municipal.

 

**Article 6. Consell de Participació del Paratge Natural Municipal**

1. Es crea el Consell de Participació del Paratge Natural Municipal Romeu com a órgan col·legiat consultiu, col·laborador i assessor en la gestió del Paratge Natural Municipal Romeu, així com a mecanisme de participació de les persones propietàries i els interessos socials i económics inclosos. En la seua composició s’inclourà una presència d’homes i dones en una proporció equilibrada, amb l’objectiu de complir amb els principis i obligacions establerts en la Llei orgànica 3/2007, de 22 de març, per a la igualtat efectiva de dones i homes.

2. El Consell de Participació estarà compost per:

a) Tres persones representats elegides, mitjançant acord del Ple, per l’Ajuntament de Sagunt, una de les quals exercirà la Secretaria del Consell de Participació.

b) Una persona representant dels serveis territorials de València, de la conselleria competent en la matèria d’espais naturals protegits designada per la persona titular de la direcció general amb competències en matèria d’espais naturals protegits.

c) Dos persones representants dels interessos socials, institucionals o económics inclosos o que col·laboren en la conservació dels valors naturals a través de l’activitat científica, l’acció social, l’aportació de recursos de qualsevol classe o els objectius dels quals coincidisquen amb la finalitat de l’espai natural protegit, amb caràcter rotatori biennal, elegides per aquests per règim de majoria.

d) Una persona representant de les persones propietàries de terrenys inclosos en l’àmbit del paratge natural municipal, diferents de l’ajuntament, amb caràcter rotatori biennal, elegida per elles per règim de majoria. En cas de no haver-n’hi o de renunciar a participar en aquest órgan, se sumarà aquest lloc a la representació del grup c).

e) En el supósit que no s’arribe a un acord entre les persones representants dels punts c) i d) anteriors, seran elegides i designades pels representants del punt a).

L’Ajuntament podrà proposar a l’Administració de la Generalitat, la modificació de la composició del Consell de Participació per a donar cabuda a altres persones representants de col·lectius amb interessos en el paratge natural municipal. La modificació de la composició del Consell de Participació haurà de ser aprovada per decret del Consell.

3. El Consell de Participació del paratge natural municipal es constituirà en el termini de sis mesos des de la declaració d’aquest. Aquesta constitució haurà de ser comunicada per l’Ajuntament de Sagunt a l’órgan competent en matèria d’espais naturals protegits de l’Administració de la Generalitat en el termini de dos mesos.

4. Seran funcions d’aquest órgan les previstes en l’article 50 de la Llei 11/1994.

5. La persona que ocupe la Presidència del Consell de Participació serà nomenada per l’Ajuntament de Sagunt, mitjançant acord del Ple, entre les persones membres del Consell.

6. A fi d’establir un funcionament adequat en l’actuació del Consell de Participació, aquest podrà aprovar unes normes internes de funcionament, sense perjudici del que es disposa en la legislació vigent en matèria de procediment administratiu comú.

 

**Article 7. Mitjans económics**

1. El finançament dels costos derivats de la gestió del paratge natural municipal anirà a càrrec de l’Ajuntament de Sagunt.

2. L’Ajuntament de Sagunt habilitarà en els seus pressupostos els crèdits necessaris per a la correcta gestió del paratge natural municipal.

3. La conselleria competent en matèria d’espais naturals protegits podrà participar en el finançament del paratge natural municipal d’acord amb l’article 10 del Decret 15/2016, de 19 de febrer, del Consell, de regulació dels paratges naturals municipals de la Comunitat Valenciana, sense perjudici dels mitjans económics que poden aportar altres entitats públiques o privades que puguen tindre interès a coadjuvar al manteniment del paratge natural municipal.

 

**Article 8. Règim d****’infraccions i sancions**

1. La inobservança o infracció de la normativa aplicable al paratge natural municipal serà sancionada de conformitat amb la Llei 11/1994 i, amb la Llei 42/2007, de 13 de desembre, del patrimoni natural i de la biodiversitat, sense perjudici de l’exigible en via penal, civil o de qualsevol altre ordre en què puga incórrer.

2. Les persones infractores estaran obligades, en tot cas, a reparar els danys causats i a restituir els llocs i elements alterats al seu estat original.

 

 

DISPOSICIÓ ADDICIONAL

 

**Única. Incidència pressupostària**

L’aplicació i desenvolupament d’aquest decret no podrà tindre cap incidència en la dotació dels capítols de despesa assignada a la conselleria competent en matèria d’espais naturals protegits, i en tot cas, haurà de ser atès amb els mitjans personals i materials d’aquesta.

 

 

DISPOSICIONS FINALS

 

**Primera. Habilitació normativa**

S’autoritza a la persona titular de la conselleria amb competències en matèria d’espais naturals protegits perquè per a l’execució i desenvolupament d’aquest decret.

 

**Segona. Entrada en vigor**

Aquest decret entrarà en vigor l’endemà de la publicació en el Diari Oficial de la Generalitat Valenciana.

 

 

València, 15 de març de 2019

 

 

El president de la Generalitat,

XIMO PUIG I FERRER

 

La consellera d’Agricultura, Medi Ambient,

Canvi Climàtic i Desenvolupament Rural,

ELENA CEBRIÁN CALVO

 

 

 

ANNEX I  
 Delimitació de l'àmbit territorial del Paratge Natural Municipal ROMEU,   
 mitjançant coordenades UTM (ETR S89, Fus 30). ****[1]****

 

[**Veure l'Annex I publicat en el DOGV núm. 8542 de 07.05.2019 (pdf)**](http://www.dogv.gva.es/auto/dogv/docvpub/rlgv/2019/D_2019_039_anexo_01_corregido.pdf)

 

 

 

ANNEX II   
 Delimitació gràfica de l'àmbit territorial del Paratge Natural Municipal “ROMEU” ****[2]****

 

[**Veure l'Annex II publicat en el DOGV núm. 8542 de 07.05.2019 (pdf)**](http://www.dogv.gva.es/auto/dogv/docvpub/rlgv/2019/D_2019_039_anexo_02_corregido.pdf)

 

 

 

ANNEX III.   
 Normes bàsiques d’ordenació

 

 

TÍTOL I. Disposicions Generals

 

**Article 1. Naturalesa de les normes de protecció**

Aquestes normes de protecció es redacten a l’empara de la Llei 11/1994, de 27 de desembre, de la Generalitat Valenciana, d’espais naturals protegits de la Comunitat Valenciana.

 

**Article 2. Finalitat**

L’objectiu genèric pel qual es redacten aquestes normes bàsiques d’ordenació és l’establiment de les mesures necessàries per a garantir la protecció del paratge Romeu, per raó de la conservació i millora de la fauna i flora, així com de les singularitats geológiques, paisatgístiques i culturals que presenta. Les normes de protecció constitueixen, per tant, el marc que regularà el règim de l’espai natural, els usos i activitats i l’ús públic d’aquest.

 

**Article 3. Efectes**

1. Les normes de protecció del Paratge Natural Municipal Romeu s’aplicaran directament i prevaldran sobre el planejament urbanístic municipal.

2. El planejament urbanístic municipal que s’aprove després de la declaració del Paratge Natural Municipal Romeu haurà d’ajustar-se a les determinacions protectores contingudes en aquestes normes, les classificacions i qualificacions del sól s’assignaran d’acord amb les normes i criteris que s’hi estableixen, de manera que es respecten les limitacions d’ús establertes per aquestes.

3. Les determinacions d’aquestes normes de protecció del paratge natural municipal s’entendran sense perjudici de les contingudes en les legislacions sectorials i en particular de les normes, reglaments o plans que s’aproven per al desenvolupament i compliment de la finalitat protectora d’aquestes, així com les d’aquells destinats a la millora de la qualitat de vida de la ciutadania i el desenvolupament sostenible. En el cas que aquestes normes de protecció resulten més detallades o protectores, s’aplicaran amb preferència sobre les contingudes en la legislació sectorial.

 

**Article 4. Interpretació**

1. En la interpretació d’aquestes normes de protecció haurà d’atendre’s al que resulte de la seua consideració com un tot unitari, utilitzant sempre la memória informativa i justificativa com a document en el qual es contenen els criteris i principis que han orientat la seua redacció.

2. En cas de conflicte entre el text d’aquestes normes de protecció i els documents gràfics prevaldran les primeres, excepte quan la interpretació derivada dels plans estiga recolzada també per la memória, de tal manera que es faça patent l’existència d’algun error material en les normes.

3. En la interpretació d’aquestes normes de protecció prevaldrà aquella interpretació que comporte un major grau de protecció dels valors naturals i culturals.

 

**Article 5. Règim d’avaluació ambiental**

1. Els plans, projectes, obres i activitats que es realitzen o implanten en l’àmbit territorial del paratge se sotmetran al règim d’avaluació ambiental, quan així quede establert en la legislació autonómica valenciana i estatal sobre aquesta matèria vigent en aqueix moment.

2. En tots els procediments d’avaluació ambiental (ja es tracte de plans o projectes, que seguisquen la legislació sectorial autonómica o estatal en aquesta matèria) que afecten l’àmbit del paratge natural municipal se sotmetrà a consulta de l’órgan gestor del paratge natural municipal.

 

**Article 6. Autoritzacions i informes previs**

1. Aquesta normativa especifica les actuacions, plans i projectes l’execució dels quals requereix autorització especial de l’Ajuntament de Sagunt i aquells que requereixen informe vinculant de la conselleria competent en matèria de medi ambient.

2. Les autoritzacions anteriors s’atorgaran sense perjudici de l’obligació d’obtindre les llicències o autoritzacions que siguen aplicables amb caràcter sectorial a determinades activitats, així com en concordança amb el que s’estableix en aquesta normativa.

3. Segons la legislació vigent en matèria d’aigües, per a la realització de qualsevol obra o treball en el domini públic hidràulic, s’hauran d’obtindre les pertinents autoritzacions administratives atorgades per la Confederació Hidrogràfica del Xúquer en l’àmbit de les seues competències, amb excepció dels casos especials regulats legalment.

 

 

TÍTOL II. Normes generals de regulació d’usos i activitats

 

CAPÍTOL I. Normes sobre protecció de recursos de domini públic

 

Secció primera. Protecció de recursos hidrológics

 

**Article 7. Marc general per a la protecció dels recursos hídrics i del domini públic hidràulic**

La protecció dels recursos hídrics en l’àmbit del paratge natural municipal es regirà, amb caràcter general, per la normativa sectorial en matèria d’aigües, i, de manera especial, pel Reial decret legislatiu 1/2001, de 20 de juliol, pel qual es va aprovar el text refós de la Llei d’aigües, i disposicions que el desenvolupen, el Reial decret 849/1986, d’11 d’abril, pel qual s’aprova el reglament del domini públic hidràulic, que desenvolupa els títols preliminar I, IV, V, VI i VII de la Llei 29/1985, de 2 d’agost, d’aigües i les seues modificacions, així com la Directiva 2000/60/CEE, del Parlament Europeu i del Consell, de 23 d’octubre de 2000, per la qual s’estableix un marc comunitari d’actuació en l’àmbit de la política d’aigües. En relació amb el domini públic hidràulic i en el marc de les competències que li són atribuïdes per la Constitució, l’Estat exercirà les funcions que li són atribuïdes per la legislació sectorial vigent.

 

**Article 8. Qualitat de l’aigua**

Amb caràcter general queden prohibits aquells usos i activitats que contribuïsquen a deteriorar la qualitat de les aigües, així com aquelles actuacions, obres i infraestructures que puguen dificultar el flux hídric.

 

**Article 9. Llits, riberes i marges dels cursos d’aigua**

1. Es mantindran les condicions naturals dels llits i no podrà realitzar-se’n, en cap cas, la canalització o dragatge.

2. En la zona de domini públic hidràulic, així com en els marges inclosos en les zones de servitud i de policia definides en la Llei d’aigües, es conservarà la vegetació de ribera i no es permetrà la transformació a cultiu dels terrenys actualment erms o destinats a usos forestals. Es permetran labors de neteja i desbrossament selectius quan hi haja risc per a la seguretat de les persones o els béns en cas d’avinguda.

3. Es prohibeix l’ocupació del domini públic hidràulic i de la zona de servitud per instal·lacions o construccions de qualsevol tipus, permanents o temporals; així com l’extracció d’àrids, excepte en aquells casos necessaris per a obres autoritzades de condicionament o neteja dels llits.

 

**Article 10. Protecció d’aigües subterrànies**

1. Queda prohibit l’establiment de pous, rases, galeries o qualsevol dispositiu destinat a facilitar l’absorció pel terreny d’aigües residuals que puguen produir per la seua toxicitat o per la seua composició química i bacteriológica, la contaminació de les aigües superficials o profundes.

2. La construcció de fosses sèptiques per al sanejament d’edificacions o zones d’ús públic només podrà ser autoritzada quan es donen suficients garanties que no suposen cap risc per a la qualitat de les aigües superficials o subterrànies.

 

**Article 11. Abocaments**

1. En aplicació de l’article 100 de la Llei d’aigües es prohibeix, amb caràcter general, l’abocament directe o indirecte en un llit públic, canal de reg, o aqüífer subterrani, d’aigües residuals la composició química o contaminació bacteriológica de les quals puguen impurificar les aigües amb danys per a la salut pública o per als aprofitaments inferiors, tant comuns com especials.

2. Es prohibeix l’abocament sense depurar, directe o indirecte, d’aigües residuals, així com l’abocament o dipósit permanent o temporal de tota mena de residus sólids, enderrocs o substàncies, siga quina siga la seua naturalesa, que constituïsquen o puguen constituir un perill de contaminació de les aigües o degradació del seu entorn; excepte en els casos de neteja d’acord amb el que es preveu en l’article 49 del Reglament del domini públic hidràulic.

3. Per a la concessió de llicència urbanística relacionada amb qualsevol activitat que puga generar abocaments de qualsevol naturalesa, s’exigirà la justificació del tractament que hagen de donar-s’hi per a evitar la contaminació de les aigües superficials i subterrànies. El tractament d’aigües residuals haurà de ser tal que s’ajuste a les condicions de qualitat exigides per als usos a què haja de ser destinada; en tot cas, les aigües resultants no podran superar els límits establerts en la legislació sectorial.

4. L’efectivitat de la llicència quedarà condicionada en tot cas a l’obtenció i validesa posterior de l’autorització d’abocament.

 

**Article 12. Captacions d’aigua**

Queden prohibides les obertures de pous o captacions d’aigua dins de l’àmbit del paratge natural municipal, excepte les destinades a satisfer les necessitats derivades de les infraestructures d’ús públic, sempre que es justifique aquesta com l’única via de proveïment possible. En tot cas, hauran d’efectuar-se de manera que no provoquen repercussions negatives sobre el sistema hidrológic i la resta dels aprofitaments.

 

 

Secció segona. Protecció de sóls

 

**Article 13. Moviment de terres**

1. Els moviments de terra que es realitzen com a conseqüència de l’execució d’actuacions o obres permeses en aquesta normativa, estaran subjectes a l’obtenció prèvia de llicència municipal. Queden exceptuades de l’obtenció de llicència:

a) Les labors de preparació i condicionament dels sóls relacionats amb l’activitat agrícola, com ara anivellament de terrenys i arada.

b) Les obres de construcció, reparació o conservació de carreteres de titularitat pública, per constituir obres públiques d’interès comunitari, no estan sotmeses a l’obtenció de llicència municipal, ni als altres actes de control preventiu que estableix la legislació de règim local.

2. De forma excepcional, quan es tracte de moviments de terra per a la correcció de talussos amb perill d’erosió, es permetran, sempre que es limite a la mínima àrea d’actuació possible, complisquen les condicions establertes en l’autorització administrativa corresponent i llicència urbanística necessària i no suposen la destrucció o deterioració d’espècies vegetals protegides o de gran valor ecológic.

3. En les zones amb sóls degradats per l’erosió s’afavoriran totes aquelles actuacions que tendisquen a la seua conservació (recuperació de la coberta vegetal, restauració i manteniment de marges, bancals, murs de pedra i tanques arbustives, manteniment de cultius llenyosos, etc.).

4. Es prohibeix, amb caràcter general, la rompuda de terrenys amb vegetació silvestre per a establiment de noves àrees de cultiu, excepte aquelles que tinguen per finalitat la recuperació, amb finalitats ecológiques, d’antics camps de cultiu abandonats.

 

**Article 14. Pràctiques de conservació de sóls**

1. Es prohibeix la destrucció de bancals i dels seus marges; així com les transformacions agrícoles i labors que posen en perill la seua estabilitat o suposen la seua eliminació.

2. D’acord amb el que es disposa en l’article 28 de la Llei 3/1993, forestal de la Comunitat Valenciana, l’administració cuidarà de l’estabilització i regeneració dels terrenys situats en vessants, amb terrasses o bancals que hagen deixat de ser conservats o s’abandonen com a sóls agrícoles.

3. Es prohibeix amargenar els sóls, excepte en projectes de correcció de talussos.

4. Sempre que la realització d’una obra vaja acompanyada de la generació de talussos per desmunt o terraplè, caldrà fixar-los mitjançant repoblació vegetal amb espècies própies de la zona o elements naturals. Excepcionalment, quan no hi haja altres solucions, es podran permetre les actuacions d’obra civil sempre que siguen tractades mitjançant tècniques d’integració paisatgística.

 

 

Secció tercera. Protecció de la vegetació silvestre

 

**Article 15. Conservació de la coberta vegetal**

1. Aquelles actuacions que puguen alterar o perjudicar de manera significativa les condicions de l’espai natural o de les espècies de flora silvestre existents, requeriran la redacció d’una memória o projecte que serà aprovat per l’Ajuntament de Sagunt amb autorització prèvia de la conselleria competent en matèria de medi ambient.

2. Els treballs de restauració de la coberta vegetal aniran dirigits a la conservació i recuperació de les formacions vegetals autóctones.

 

**Article 16. Formacions vegetals d’interès**

1. Es consideren hàbitats naturals d’interès en l’àmbit territorial del paratge els hàbitats que a continuació es detallen, identificats pels codis establerts en la Directiva 92/43/CEE del Consell, de 21 de maig de 1992, relativa a la conservació dels hàbitats naturals i de la fauna i flora silvestres:

5330 Matolls termomediterranis i preestèpics.

6220 Zones subestèpiques de gramínies i anuals del *Thero-Brachypodietea*.

8130 Despreniments mediterranis occidentals i termófils.

2. Podrà autoritzar-se en tot el paratge el desbrossament i la poda de les formacions vegetals própies dels marges de camins, practicats conforme als usos tradicionals i d’acord amb les especificacions que figuraran en les autoritzacions corresponents.

3. Amb caràcter excepcional, es permet dur a terme fora del període establert en l’article 19, els treballs de control de la vegetació i manteniment que l’Ajuntament considere imprescindibles per al normal aprofitament i gaudi d’aquelles zones destinades a l’ús públic com ara itineraris, entorn de miradors i observatoris de fauna.

 

**Article 17. Tala i recol·lecció**

1. Sense perjudici del que es disposa en l’article 16 d’aquestes normes, es prohibeix la recol·lecció total o parcial de tàxons vegetals per a finalitats comercials.

2. Queden sotmeses a informe previ de l’órgan gestor del paratge natural municipal les actuacions necessàries per a la defensa contra incendis forestals que plantegen derrocar, talar o mutilar peus dels tàxons de major interès per a la conservació.

3. La tala i recol·lecció total o parcial de les espècies vegetals estarà sotmesa a les disposicions del Decret 70/2009, de 22 de maig, del Consell pel qual es crea i regula el Catàleg Valencià d’Espècies de Flora Amenaçada i es regulen mesures addicionals de conservació, així com a la legislació sectorial aplicable.

4. Sense perjudici del que es disposa en el punt 3 d’aquest article, es permet la recol·lecció consuetudinària de fruits, llavors i plantes silvestres de consum tradicional, com ara bolets, mores, etc., sempre que hi haja consentiment de la persona propietària i sense perjudici de les limitacions específiques que la conselleria competent en matèria de medi ambient puga establir quan resulte perjudicial, per la seua intensitat o altres causes, per a la flora o fauna. En el cas de recol·lecció de plantes silvestres o bolets, queda prohibida l’arrancada de la planta, que s’haurà de recol·lectar mitjançant talla i no es permetrà la utilització d’instruments com ara aixades o rasclets.

5. L’extracció de fusta o llenya es realitzarà acollint-se al que es disposa en el Decret 98/1995, del Govern Valencià, pel qual s’aprova el Reglament de la Llei 3/1993, forestal de la Comunitat Valenciana o a la legislació vigent en matèria d’aprofitament forestal.

6. A més del supósit esmentat en el punt 5 anterior, es podrà realitzar de manera extraordinària l’extracció de fusta o llenya, si respon a algun dels criteris següents:

Com a resultat de labors de prevenció d’incendis.

Com a resultat de mesures fitosanitàries.

Amb motiu d’estudis científics.

Per erradicació d’espècies al·lóctones invasores.

En cap cas podran recollir-se lliurement pels visitants.

 

**Article 18. Regeneració i plantacions**

1. Els treballs de regeneració i recuperació de la coberta vegetal tindran per objectiu la formació i potenciació de les comunitats vegetals naturals característiques de l’àmbit del pla, en els seus diferents estadis de desenvolupament.

2. La gestió dels recursos forestals dirigirà les seues actuacions a la conservació, millora i protecció dels terrenys forestals segons les determinacions de la normativa forestal vigent.

3. Queda prohibida la introducció i repoblació amb espècies exótiques, entenent-se aquestes per tota espècie, subespècie o varietat que no pertanga o haja pertangut históricament a la vegetació silvestre de l’àmbit del pla.

4. Queda prohibit en l’àmbit del paratge la introducció d’espècies susceptibles de constituir plagues o de generar malalties.

5. És obligatória l’autorització de la conselleria competent en matèria de medi ambient per a realitzar qualsevol modificació substancial de l’estructura natural d’una finca forestal, i és necessària la presentació d’un projecte en el qual s’especifiquen les accions que es pretenen dur a terme i al qual hauran d’ajustar-se els treballs a realitzar.

 

 

Secció quarta. Protecció de la fauna

 

**Article 19. Destrucció de la fauna silvestre**

1. Sense perjudici de la normativa sectorial aplicable sobre fauna, es consideren protegides totes les poblacions d’espècies animals silvestres del paratge, amb les excepcions següents:

a) Espècies cinegètiques, regulades específicament per les seues normatives sectorials.

b) Espècies el control de poblacions de les quals puga ser autoritzat o promogut per la conselleria competent en matèria de medi ambient de conformitat amb les determinacions de la normativa sectorial sobre fauna.

2. Les intervencions que es realitzen en el paratge sobre la coberta vegetal, els sóls, el medi hídric i, en general, els diferents hàbitats faunístics, hauran de garantir el manteniment de condicions adequades per a la pervivència i, si escau, la reproducció de les poblacions animals afectades. Per a evitar molèsties a la fauna durant la seua època de reproducció, aquelles actuacions o activitats potencialment pertorbadores es realitzaran des del mes d’agost al mes de febrer, tots dos inclosos, excepte en aquells llocs on es tinga constància de la cria d’espècies primerenques (grans àguiles, mussols, teixons, fagines…) on tampoc es permetrà ni el mes de gener ni el mes de febrer. Excepcionalment, podran autoritzar-se altres períodes d’execució diferents amb l’informe previ favorable de l’órgan competent en matèria d’espècies protegides.

3. Les autoritzacions excepcionals per al control de la població d’espècies potencialment perjudicials per a l’agricultura, ramaderia, boscos, caça, fauna silvestre o salut pública, mitjançant qualsevol procediment de captura o mort (batudes, esperes o altres mètodes homologats a la Comunitat Valenciana), requeriran l’informe favorable previ de la conselleria competent en matèria de medi ambient.

Per al control de conill de muntanya s’ajustarà al que es disposa en l’article 38.3 d’aquest decret.

4. Amb caràcter general, i sense perjudici del que s’estableix en la legislació sectorial sobre fauna, no es permeten en l’àmbit del paratge les activitats que puguen provocar, directament o indirectament, la destrucció o deterioració de poblacions d’espècies animals silvestres o dels seus hàbitats. La prohibició s’estén especialment als hàbitats i enclavaments necessaris per als cicles vitals de la fauna com ara nius, caus i dormidors, així com en les èpoques de major sensibilitat.

En particular, es prohibeix:

a) La destrucció, mort, deterioració, recol·lecció, comerç, captura en viu, possessió o exposició d’animals vius o les seues restes que es troben protegits per la legislació sectorial vigent i per aquestes normes.

b) La recol·lecció, possessió o comerç d’ous o cries.

c) La producció de sons innecessaris que alteren la tranquil·litat habitual de la fauna.

d) L’emissió de llums que incidisquen negativament sobre hàbitats i enclavaments d’especial interès per a la fauna.

5. Es prohibeix la repoblació i solta de qualsevol espècie animal exótica, entenent-se per tal tota espècie, subespècie o varietat que no pertanga o haja pertangut históricament a la fauna de l’àmbit del pla, d’acord amb la legislació sectorial que regula les espècies exótiques, excepte la utilització d’espècies per a control biológic de plagues que realitze l’administració o l’autoritze.

6. En relació amb les espècies autóctones catalogades i protegides, de conformitat amb el que es disposa en les normes legals aplicables, la introducció i reintroducció d’espècies o el reforç de poblacions i la manera de realitzar-les requerirà un pla de reintroducció, d’acord amb els criteris establerts per la Unió Internacional de Conservació de la Naturalesa (UICN), i haurà d’estar autoritzada o promoguda per la conselleria competent en matèria de medi ambient.

 

**Article 20. Repoblació o solta d’animals**

1. Es prohibeix la repoblació i solta de qualsevol espècie animal exótica, entenent-se per tal, tota espècie, subespècie o varietat que no pertanga o haja pertangut a la fauna de l’àmbit del pla, d’acord amb la legislació sectorial que regula les espècies exótiques, excepte la utilització d’espècies per a control biológic de plagues que realitze l’administració o l’autoritze.

2. Tota introducció d’espècies faunístiques autóctones actualment desaparegudes en el paratge, així com els eventuals reforçaments poblacionals d’espècies existents i la manera de realitzar-los, haurà de ser autoritzada o promoguda per la conselleria competent en matèria de medi ambient.

 

**Article 21. Closes i tanques**

L’alçament de closes i tanques en l’àmbit del paratge natural municipal haurà de complir el que es disposa en el Decret 178/2005, de 18 de novembre, del Consell, pel qual s’estableixen les condicions de les tanques en el medi natural i dels tancaments cinegètics, i requerirà l’autorització prèvia de la conselleria competent en matèria de medi ambient. Tot aixó, sense perjudici de l’obtenció de la corresponent llicència municipal en els termes previstos per la llei.

 

 

Secció cinquena. Xarxa Natura 2000

 

**Article 22. Aplicació del règim de conservació de la Xarxa Natura 2000**

1. En l’àmbit del paratge natural municipal es localitza la Cova del Sardiner que és una zona d’especial conservació, resulta aplicable el règim de conservació previst en els apartats següents.

2. Seran aplicables les normes de gestió aprovades mitjançant el Decret 36/2013, d’1 de març, pel qual es declaren com a zones especials de conservació (ZEC) determinats llocs d’importància comunitària (LIC) constituïts per cavitats subterrànies i s’aprova la seua norma de gestió. Les normes de gestió de la Cova del Sardiner prevaldran en cas de contradicció amb les contingudes en el present decret.

3. Seran d’aplicació plena les mesures que es dicten per a previndre la deterioració dels hàbitats i les alteracions a les espècies que van motivar la selecció o declaració de l’espai Xarxa Natura 2000, de conformitat amb el que s’estableix en l’article 46.2 de la Llei 42/2007, de 13 de desembre, del patrimoni natural i de la biodiversitat i la Llei 33/2015, de 21 de setembre, pel qual es modifica la Llei 42/2007, de 13 de desembre, del patrimoni natural i de la biodiversitat.

4. Serà d’aplicació plena el règim especial d’avaluació i autorització de plans, programes i projectes previst en l’article 45, apartat 4 i següents de l’esmentada Llei 42/2007, de 13 de desembre, i normes reglamentàries estatals i autonómiques que la despleguen.

 

 

Secció sisena. Protecció del paisatge

 

**Article 23. Impacte paisatgístic**

1. Es consideraran els valors paisatgístics del paratge natural municipal com un criteri determinant per a la ubicació de les diferents infraestructures i usos. En conseqüència, la implantació d’usos o activitats evitarà especialment la seua ubicació en llocs de gran incidència visual i requerirà l’elaboració d’un estudi d’integració paisatgística que determine la seua adequada localització i, en cas de resultar compatible, establisca les mesures d’integració paisatgística a aplicar.

2. L’Ajuntament de Sagunt tindrà en compte, en autoritzar o informar els projectes referents al paratge, els efectes de la seua realització sobre els valors paisatgístics d’aquest.

3. L’equipament públic de baixa intensitat, la restauració d’edificacions preexistents, o altres elements artificials, empraran materials o acabats les característiques de color, lluentor i textura dels quals presenten un aspecte neutre des del punt de vista paisatgístic i no resulten especialment cridaners, visibles o inusuals, utilitzant preferentment materials naturals com ara la fusta i la pedra.

4. Els tancaments seran senzills i visualment permeables. Especialment, en els punts des dels quals és possible contemplar vistes panoràmiques.

5. Les pistes i camins forestals i rurals, àrees de tallafocs, i infraestructures de qualsevol tipus que siguen autoritzades, es realitzaran atenent la seua màxima integració en el paisatge i el seu mínim impacte ambiental.

6. Es protegirà el paisatge entorn d’aquelles fites i elements singulars de caràcter natural, per als quals s’establiran perímetres de protecció sobre la base de conques visuals que garantisquen la seua prominència en l’entorn. En tot cas s’arbitraran les mesures per a l’eliminació d’elements i instal·lacions que suposen una deterioració visual o ambiental de l’espai esmentat i per al manteniment de la cobertura, la topografia i el patró parcel·lari, per a la preservació del seu caràcter paisatgístic.

 

**Article 24. Publicitat estàtica**

1. Es prohibeixen amb caràcter general la col·locació de cartells informatius de propaganda, inscripcions o artefactes de qualsevol naturalesa amb finalitats publicitaris, incloent-hi la publicitat recolzada directament o construïda tant sobre elements naturals del territori, com sobre les edificacions.

2. En el paratge s’admetran, únicament, els indicadors d’activitats, establiments i llocs que per la seua grandària, disseny i col·locació estiguen adequats a l’estructura ambiental on s’instal·len, així com tots els de caràcter institucional relacionats amb l’ús públic i la gestió de l’àmbit territorial objecte del pla.

 

 

Secció setena.Protecció del patrimoni cultural

 

**Article 25. Règim de protecció del patrimoni cultural**

1. La protecció del patrimoni cultural en l’àmbit del paratge natural municipal, en totes les seues manifestacions, es regirà conforme al que disposa la Llei 4/1998, d’11 de juny, de la Generalitat, del patrimoni cultural valencià i a la seua modificació per la Llei 5/2007, de 9 de febrer.

2. Els elements i conjunts considerats recursos arqueológics i historicoartístics, podran acollir usos turístics i recreatius, sempre que aquests no impliquen la pèrdua dels seus valors científics i culturals, i amb l’obtenció prèvia d’informe favorable de la conselleria competent en matèria de cultura.

3. Pel que respecta als jaciments puntuals catalogats en el PGOU de Sagunt (el Pic dels Corbs, i la Covatxa I de la Costera de la Casa de la Viuda) s’estableixen zones de respecte o defensa amb un radi mínim de 100 m a partir de l’element que es pretén protegir. En aquesta zona es prohibirà inicialment qualsevol tipus d’edificació, o de moviment de terra o extraccions, abocaments o instal·lacions de cartells publicitaris, o qualsevol activitat que puga alterar, desfigurar o deteriorar tant l’element protegit com la zona de respecte o defensa d’aquest. Serà preceptiva per a avaluar la incidència i alteració del jaciment, l’informe previ de la conselleria competent en matèria de patrimoni cultural.

4. Si amb motiu de la realització de reformes, demolicions, transformacions o excavacions en immobles no compresos en zones arqueológiques o paleontológiques o en espais de protecció o àrees de vigilància arqueológica o paleontológica apareixen restes d’aquesta naturalesa o indicis de la seua existència, el promotor, el constructor i el tècnic director de les obres estaran obligats a suspendre immediatament els treballs i a comunicar la troballa en els termes preceptuats en l’article 65 de la Llei 4/1998, d’11 de juny, de la Generalitat, el règim del qual s’aplicarà íntegrament.

Si es tracta de béns mobles, la conselleria competent en matèria de cultura, en el termini de deu dies des que tinga coneixement de la troballa, podrà acordar la continuació de les obres, amb la intervenció i vigilància dels serveis competents, i establir el pla de treball. O bé, quan ho considere necessari per a la protecció del patrimoni arqueológic o paleontológic i, en tot cas, quan la troballa es referisca a restes arqueológiques de construccions históriques o artístiques o a restes i vestigis fóssils de vertebrats, prorrogarà la suspensió de les obres i determinarà les actuacions arqueológiques o paleontológiques que hagen de realitzar-se. En tot cas donarà compte de la seua resolució a l’Ajuntament de Sagunt. La suspensió no podrà durar més del temps imprescindible per a la realització de les actuacions esmentades. Seran aplicable les normes generals sobre responsabilitat de les administracions públiques per a la indemnització, si escau, dels perjudicis que la prórroga de la suspensió puga ocasionar.

 

 

Secció huitena. Protecció d’elements d’interés geológic,   
 geomorfológic i coves

 

**Article 26. Protecció d’elements d’interés geológic, geomorfológic i coves**

Es consideren d’especial protecció tots aquells elements de singular interés geológic i geomorfológic, així com les coves i avencs presents dins de l’àmbit del paratge, en particular la zona especial de conservació Cova del Sardiner que es regeix per les seues normes de gestió aprovades mitjançant el Decret 36/2013, d’1 de març, del Consell, pel qual es declaren com a zones especials de conservació (ZEC) determinats llocs d’importància comunitària (LIC) constituïts per cavitats subterrànies i s’aprova la seua norma de gestió. Per a les coves i avencs presents en l’àmbit del paratge s’atendrà el que es disposa en el Decret 65/2006, de 12 de maig, del Consell, pel qual es desplega el règim de protecció de les coves i s’aprova el Catàleg de Coves de la Comunitat Valenciana. Especialment, es respectaran els perímetres de protecció recollits en l’article 9 del decret esmentat.

 

 

CAPÍTOL II. Normes sobre regulació d’activitats i infraestructures

 

**Article 27. Prevenció de riscos d’inundació**

Tots els usos i infraestructures del paratge natural municipal que se situen en àmbits que es troben afectats per perillositat d’inundació, hauran de complir el que es disposa en el Decret 201/2015, de 29 d’octubre, del Consell, pel qual s’aprova el Pla d’acció territorial sobre prevenció del risc d’inundació a la Comunitat Valenciana o la legislació sectorial vigent.

 

 

Secció primera. Activitats extractives i mineres

 

**Article 28. Activitats extractives i mineres**

En conseqüència amb el que s’estableix en l’article 4 d’aquest decret i en l’article 2 de l’annex III de les normes bàsiques d’ordenació, es prohibeix la realització d’activitats extractives i mineres en l’àmbit del paratge natural municipal, en tractar-se d’una activitat que genera impactes irreversibles en els valors naturals que es pretén protegir mitjançant la aquesta norma.

 

 

Secció segona. Activitats agràries, ramaderes i apícoles

 

**Article 29. Normes generals sobre cultius**

1. Es consideren compatibles en l’àmbit del paratge natural municipal, el manteniment de les activitats agrícoles que s’estiguen desenvolupant en el moment de l’aprovació d’aquest, sempre que siguen compatibles amb el planejament en vigor en aqueix moment i hagen obtingut totes les autoritzacions sectorials corresponents.

2. En la zona de domini públic hidràulic, així com, en els marges inclosos en les zones de servitud i de policia definides en la Llei d’aigües, es conservarà la vegetació de ribera, i no es permetrà la transformació a cultiu dels terrenys actualment erms o destinats a usos forestals.

3. Es prohibeixen, amb caràcter general, les pràctiques agrícoles sota la modalitat d’hivernacle o túnel.

4. L’Ajuntament de Sagunt fomentarà que la gestió agrícola en l’àmbit del paratge natural tendisca al manteniment d’un mosaic heterogeni de vegetació forestal i cultius agrícoles tradicionals de secà que afavorisquen la diversitat ecológica i paisatgística de l’espai.

5. Els terrenys forestals existents en l’àmbit del paratge natural municipal, definits genèricament, d’acord amb la normativa forestal vigent, no es podran transformar en agrícoles ni ser considerats com a tals.

 

**Article 30. Construccions i instal·lacions relacionades amb les activitats agrícoles**

1. Les construccions i instal·lacions vinculades a les explotacions agropecuàries, existents en el moment de l’aprovació de les presents normes, podran continuar exercint la seua activitat conformement a la normativa sectorial aplicable, si bé no podran ampliar la superfície ocupada per aquestes.

2. Es prohibeix, amb caràcter general, tot tipus d’edificació de nova planta, així com, noves construccions i instal·lacions vinculades a l’explotació agrària (magatzems de productes i maquinàries, quadres, estables, etc.), o a la primera transformació de productes (assecadors, serradores, etc.).

 

**Article 31. Productes fitosanitaris**

L’ús de productes fitosanitaris haurà d’ajustar-se a les normes i plans sectorials que els siguen aplicable, conformement als períodes, limitacions i condicions establits pels organismes competents. En tot cas, es prohibeix la utilització d’herbicides volàtils de qualsevol tipus.

 

**Article 32. Règim general activitats ramaderes**

1. Amb caràcter general es considera autoritzable el pasturatge extensiu dins de l’àmbit del paratge. L’exercici d’aquesta activitat se sotmetrà a les normes i plans sectorials que li siguen aplicables.

2. L’ordenació de la ramaderia extensiva sobre terrenys forestals haurà de realitzar-se, almenys, tenint en compte les condicions següents:

a) Delimitació d’àrees fitades.

b) Definició de la càrrega ramadera aplicable a les diferents zones.

c) Disseny d’un sistema de rotació per a evitar el sobrepasturatge.

3. L’aprofitament de pastures podrà limitar-se quan es puga derivar un risc per afecció d’espècies d’interés, per a la conservació dels sóls o la coberta vegetal, o hi haja arbres joves, especialment en zones en procés de regeneració.

 

**Article 33. Aprofitament apícola**

Els aprofitaments apícoles es consideren autoritzables en tot l’àmbit del paratge, sempre que es complisquen les disposicions del Reial decret 209/2002 de 22 de febrer, pel qual s’estableixen normes d’ordenació de les explotacions apícoles i la resta de la normativa sectorial aplicable. En cas que els ruscos provoquen molèsties significatives o riscos per a l’ús públic, la conselleria competent en matèria de medi ambient i l’Ajuntament de Sagunt podran disposar el seu trasllat a un altre emplaçament que no presente aquests inconvenients, o bé la seua retirada definitiva del paratge.

 

 

Secció quarta. Aprofitament forestal

 

**Article 34. Gestió forestal**

1. A l’efecte d’aquestes normes de protecció, es consideren forests o terrenys forestals els definits així en la normativa vigent.

2. En l’àmbit del paratge natural, el règim de gestió dels terrenys forestals és l’establit amb la normativa forestal vigent.

3. El Consell promourà la declaració d’utilitat pública, als efectes previstos en la legislació forestal, dels terrenys forestals de propietat pública inclosos en l’àmbit del paratge natural municipal que no tinguen encara aquesta consideració.

4. Es promourà la signatura de convenis, consorcis o qualsevol altra figura prevista per la legislació, entre l’Administració forestal i l’Ajuntament de Sagunt per a la realització de labors de reforestació i regeneració, treballs i tractaments de prevenció i extinció de plagues i malalties i de prevenció d’incendis.

5. La repoblació de terrenys forestals, a iniciativa de l’Ajuntament de Sagunt haurà de comptar amb l’autorització de l’órgan competent en matèria forestal, prèvia presentació d’un projecte tècnic. Els projectes de repoblació es redactaran seguint les directrius establides en la normativa forestal vigent.

6. El material vegetal utilitzat en les repoblacions haurà de complir els requisits exigits en la normativa forestal vigent.

7. Les plantacions forestals en el domini públic hidràulic requeriran l’autorització administrativa prèvia de l’organisme de conca. Aquestes autoritzacions estaran subjectes al que es disposa en el Reial decret legislatiu 1/2001, de 20 de juliol i en el reglament vigent de domini públic hidràulic.

 

**Article 35. Aprofitaments forestals**

1. Es consideren, a l’efecte d’aquestes normes de protecció, com a aprofitaments forestals els previstos en la normativa forestal vigent. Aquests aprofitaments requeriran l’autorització de la conselleria competent en matèria de medi ambient.

2. L’aprofitament de la vegetació arbória o arbustiva en el domini públic hidràulic requerirà l’autorització administrativa prèvia de l’organisme de conca. Aquestes autoritzacions estaran subjectes al que es disposa en el Reial decret legislatiu 1/2001, de 20 de juliol.

3. Es prohibeix, amb caràcter general, la transformació a usos agrícoles dels terrenys forestals.

4. L’aprofitament de pastures podrà limitar-se quan es puga derivar un risc per a la conservació dels sóls, especialment en les zones en què estiguen representats els hàbitats naturals d’interès recollits en la present normativa.

 

**Article 36. Silvicultura**

1. Els treballs de silvicultura que es realitzen en l’àmbit del paratge tindran com a objectiu primordial, la recuperació i regeneració de les formacions boscoses própies de la zona. S’aplicaran per a aixó tècniques i mètodes de treball de baix impacte en la vegetació i els sóls.

En l’àmbit del paratge natural municipal s’hauran d’aplicar tècniques silvícoles com menys agressives millor per a millorar la biodiversitat i multifuncionalitat de l’ecosistema forestal.

2. En la planificació de les intervencions es tendirà a la formació de masses que protegisquen el sól adequadament i, alhora, tinguen una estructura amb discontinuïtat horitzontal i vertical de combustible per a reduir el risc d’incendis.

3. La fusta i llenya d’interès comercial procedent de treballs silvícoles o aprofitaments forestals haurà de ser retirada en un termini màxim de dos mesos des de la finalització dels treballs. En cas de risc elevat d’incendi o plagues que puguen afectar la vegetació podrà exigir-se la retirada o eliminació immediata de les acumulacions de fusta i llenya en la muntanya. Així mateix, haurà de procedir-se a l’eliminació total dels residus procedents dels tractaments silvícoles mitjançant trituració o astellat i incorporació immediata al terreny.

4. En relació amb la utilització de productes fitosanitaris caldrà ajustar-se al que disposa la normativa vigent en la matèria. Serà necessària l’autorització de la conselleria competent en medi ambient per a la utilització de mitjans aeris en l’aplicació d’aquests productes. En tot cas, es prohibeix la utilització de productes d’ampli espectre i alta persistència, i d’aquells de toxicitat manifesta contra els valors ecológics de la zona.

 

**Article 37. Incendis forestals**

1. S’establiran les mesures necessàries per al manteniment de les infraestructures de prevenció i extinció d’incendis, com a neteja dels tallafocs, manteniment de les pistes, construcció de basses, etc.

2. Es prohibeix l’ús del foc amb qualsevol finalitat en tot l’àmbit del paratge, així com, llançar fósfors i burilles.

3. Tant en els plans locals de prevenció d’incendis forestals que són preceptius d’acord amb la normativa forestal vigent com en els plans d’actuació municipal enfront del risc d’incendis, regulat en el Decret 163/1998, del Govern Valencià, que afecten el paratge natural, hauran de considerar-lo com una àrea d’especial protecció i prioritat de defensa, d’acord amb la normativa forestal vigent.

 

 

Secció cinquena. Activitat cinegètica

 

**Article 38. Normes generals**

1. L’activitat cinegètica es considera compatible en l’àmbit del paratge natural municipal, i queda subjecta als períodes i condicions establits en la legislació sectorial específica i articles següents. En particular, la caça està permesa en aquells terrenys que actualment compleixen les condicions legals establides per a aquesta activitat.

2. El vedat de caça que forma part de l’àmbit del paratge es regularà i gestionarà conforme al seu corresponent Pla tècnic d’ordenació cinegètica. Aquest pla, atesos els criteris establits per la legislació vigent sobre caça, haurà de garantir l’aprofitament sostenible dels recursos cinegètics, a partir de taxes d’aprofitaments adequades a les existències censals de les poblacions cinegètiques.

3. En el cas particular de control de la població de conill de muntanya caldrà ajustar-se al que s’estableix en l’Ordre d’11 de juny de 2009, de la Conselleria de Medi Ambient, Aigua, Urbanisme i Habitatge, per la qual s’aproven directrius extraordinàries per a l’aprofitament, gestió i control del conill de muntanya a la Comunitat Valenciana o norma que siga vigent en aqueix moment, i en els terrenys contigus a cultius afectats i que servisquen de refugi als conills, s’establiran accions de mesures indirectes de control en aquestes zones:

a) En zones de seguretat en què no puga autoritzar-se l’ús d’armes, s’establirà com a tècnica de control enfront de la proliferació dels conills, la caça de furó i xarxes. En aquest cas es realitzarà el sacrifici immediat dels conills.

b) Les mesures indirectes de control de conill de muntanya consistiran en l’eliminació de refugis o establiment de barreres impermeables als conills.

c) Així mateix, quan aquestes mesures no siguen suficients per a la reducció desitjada de conills, els titulars de les infraestructures hauran de controlar la població mitjançant mesures de caràcter cinegètic dins de les zones tancades per on discorre la infraestructura. Aquesta acció de control mitjançant la caça la podrà dur a terme directament o en col·laboració amb els titulars dels espais cinegètics contigus.

d) Aquestes mesures de caràcter cinegètic seran expressament autoritzables per la Direcció Territorial de València de la conselleria competent en matèria de caça.

4. Es fomentarà l’establiment de les zones de reserva cinegètica del vedat del qual formen part els terrenys inclosos en el paratge, dins de l’àmbit d’aquest.

5. Sense perjudici del que es disposa en la regulació sectorial sobre períodes de veda i espècies cinegètiques a la Comunitat Valenciana, la conselleria competent en matèria de medi ambient podrà determinar en l’àmbit del pla, si així ho requereix l’estat dels recursos cinegètics, limitacions específiques en les espècies abatibles i períodes hàbils.

6. L’ús cinegètic del paratge haurà de compatibilitzar-se amb els usos didàctics i recreatius d’aquest, i referent a les zones de seguretat s’estarà al que es disposa en l’article 39 de la Llei 13/2004, de 27 de desembre, de caça de la Comunitat Valenciana.

 

 

Secció sisena. Activitat industrial

 

**Article 39. Activitat industrial**

Per considerar-se incompatible amb els objectes de protecció d’aquest espai natural, queda prohibida en l’àmbit del paratge natural municipal la instal·lació de noves activitats industrials, incloent-hi les instal·lacions d’emmagatzematge o primera transformació de productes primaris.

 

 

Secció setena. Ús Públic del Paratge Natural Municipal

 

**Article 40. Règim general de l’ús públic del paratge natural municipal**

1. En l’àmbit del paratge natural municipal es permet l’ús públic extensiu de caràcter naturalístic i cultural, sempre que no supose eventuals riscos de degradació ambiental i afecció negativa sobre els recursos culturals i que implique una utilització passiva de l’espai. En tot cas, el senderisme i excursionisme haurà de realitzar-se exclusivament pels itineraris senyalitzats a aquest efecte, així com concentracions culturals en les zones habilitades per a tal ús.

2. Es permet la instal·lació d’equipaments d’ús públic de caràcter bla com a complement i suport a les activitats previstes en l’apartat anterior, com ara senyals indicadors d’itineraris o panells interpretatius del paratge natural municipal i els seus valors, indicadors de caràcter institucional, barreres o palissades de fusta per a evitar la dispersió de visitants i el risc d’accidents, xicotets miradors en punts amb vista panoràmiques, així com taules, bancs i papereres en zones habilitades a aquest efecte.. Aquests elements hauran d’utilitzar tipologies de disseny rústic, de manera que no causen impactes visuals negatius i queden integrades en l’entorn.

3. Es prohibeixen en l’àmbit del paratge natural les actuacions i instal·lacions de caràcter recreatiu, excepte, les adequacions didàctiques-naturalístiques de caràcter bla previstes en els apartats anteriors d’aquest article.

4. L’Ajuntament de Sagunt inclourà dins de les corresponents ordenances de gestió del paratge natural municipal la normativa d’ús públic del paratge, que contindrà les determinacions necessàries per a l’ordenació i la gestió de les activitats lligades al gaudi ordenat i a l’ensenyament dels valors ambientals i culturals del paratge efectuades tant per iniciativa pública com privada o mixta. L’elaboració d’aquestes normes d’ús públic haurà de realitzar-se sobre la base dels corresponents estudis en els quals s’avalue la incidència que el desenvolupament d’aquest tipus d’activitats puga tindre sobre els valors naturals i culturals que van motivar la declaració del paratge natural municipal, a fi d’evitar impactes negatius sobre aquests. Inclourà també l’avaluació de la capacitat de càrrega del paratge en dies de màxima afluència.

5. La normativa d’ús públic recollida en les ordenances de gestió haurà de contindre necessàriament la regulació de la pràctica d’activitats de muntanya com ara senderisme, cicloturisme, etc.; en l’àmbit del paratge. A aquest efecte, establirà els llocs i períodes en els quals es podran desenvolupar aquestes activitats sense perjudici per als valors naturals del paratge. S’ajustarà, en tot cas, al que es disposa en el Decret 179/2004, de 24 de setembre, del Consell de la Generalitat, de regulació del senderisme i esports de muntanya de forma compatible amb la conservació del medi natural, o a la legislació vigent en matèria de senderisme i esports de muntanya.

6. La normativa d’ús públic recollida en les ordenances de gestió determinarà i senyalitzarà, si escau, les vies d’accés al paratge, les zones aptes per a l’aparcament i els camins no transitables per vehicles. D’igual forma, vetlarà perquè es creen i mantinguen les condicions d’accessibilitat necessàries per a assegurar un gaudi ple per part de tota la ciutadania, incloses aquelles persones amb algun tipus de diversitat funcional. Inclourà també un pla de recollida de residus i neteja de les zones d’esplai, en què s’establiran les mesures suplementàries necessàries per a les dates en què es desenvolupen esdeveniments específics que impliquen una afluència extraordinària de visitants.

7. Les ordenances de gestió del paratge natural municipal preveuran actuacions de promoció i conscienciació social sobre els aspectes ambientals d’aquest.

 

**Article 41. Campaments de turisme o càmpings i activitats recreatives i d’esplai vinculades a construccions**

1. Es prohibeixen els càmpings i campaments públics i privats en tot l’àmbit del paratge natural municipal, llevat que aquests ja existiren abans de l’entrada en vigor del present decret.

2. Es prohibeix la construcció d’edificacions turístiques i recreatives en l’àmbit del paratge natural municipal.

3. Es prohibeix la construcció d’instal·lacions esportives en l’àmbit del paratge natural municipal.

 

**Article 42. Esplai concentrat**

L’esplai concentrat es defineix com aquell que es desenvolupa en un espai habilitat per a activitats recreatives, dotat amb equipaments d’escassa entitat com ara taules, bancs i papereres.

Aquest es produirà, exclusivament, en les zones habilitades a aquest efecte, sempre que no produïsca minva en els valors naturals i paisatgístics existents en la zona.

 

**Article 43. Acampada**

1. Es prohibeix l’acampada controlada en tot l’àmbit del paratge natural municipal.

2. Es prohibeix l’acampada lliure en tot l’àmbit del paratge natural municipal.

 

**Article 44. Senderisme**

1. El senderisme i l’excursionisme, entenent per tal l’activitat esportiva i recreativa que consisteix a recórrer a peu camins i sendes, preferentment tradicionals, està permès amb caràcter general, en tot l’àmbit del paratge natural municipal. Aquesta activitat haurà de realitzar-se exclusivament pels itineraris senyalitzats a aquest efecte.

2. L’Ajuntament de Sagunt podrà establir limitacions o restriccions al senderisme en determinades èpoques de l’any o en determinades rutes o sendes per motius de conservació de recursos naturals protegits o de conservació prioritària. Es procurarà que aquestes restriccions estiguen degudament exposades en els camins o sendes afectades.

3. En funció de l’evolució de la demanda tant quantitativa com qualitativa, o fins i tot a petició d’entitats i institucions vinculades d’alguna forma amb l’espai, es podran establir altres rutes o recorreguts guiats pel seu interés botànic, faunístic, geomorfológic o etnogràfic.

 

**Article 45. Ciclisme de muntanya**

1. En l’àmbit del paratge natural municipal es permet l’activitat de bicicleta de muntanya, sempre que, es realitze pels itineraris senyalitzats a aquest efecte i que es determinen en la normativa d’ús públic continguda en les ordenances de gestió del paratge. L’Ajuntament de Sagunt podrà limitar aquesta activitat en determinades rutes quan resulte incompatible amb el pas de persones a peu i amb les activitats educatives, o a fi d’evitar impactes sobre l’espai per increment de l’erosió.

2. Els esdeveniments que comporten concentracions de ciclistes en terrenys del paratge natural municipal hauran de ser autoritzats per l’Ajuntament de Sagunt, amb un informe previ favorable de la conselleria competent en matèria de medi ambient, el qual podrà establir els condicionants i limitacions que considere oportuns en relació amb trajectes, èpoques i nombre de participants.

 

**Article 46. Altres activitats esportives en el medi natural**

1. Amb caràcter general, aquestes activitats es desenvoluparan sempre que no es produïsca minva en els valors naturals, paisatgístics i culturals existents en l’àmbit del paratge natural municipal.

2. Es permet la realització d’esports pels particulars sempre que no empren per a aixó elements sorollosos o puguen causar danys a la fauna i flora present en l’espai.

3. Qualsevol activitat esportiva organitzada, en l’àmbit del paratge natural municipal, per entitats públiques o privades requerirà autorització prèvia de l’Ajuntament de Sagunt, el qual podrà establir les limitacions que considere oportunes amb la finalitat d’evitar possibles impactes sobre l’espai. Aquestes limitacions podrien ser relatives al nombre màxim de participants, data i duració de l’activitat, i ubicació, recorregut o sector afectat. En tot cas, aquestes competicions esportives hauran de realitzar-se obligatóriament en les pistes forestals i senderes senyalitzades prèviament existents, i n’estarà expressament prohibida la realització camp a través i l’obertura de nous itineraris per a la seua realització.

4. Es prohibeix la pràctica d’activitats motoritzades amb fins esportius o lúdics, com ara motocrós, trial, quad i similars.

 

**Article 47. Actes públics: activitats culturals**

Amb caràcter general, la realització de qualsevol acte públic d’aquest tipus requerirà de la preceptiva comunicació a l’Ajuntament de Sagunt, que establirà les mesures oportunes per al seu correcte desenvolupament. Les sol·licituds es presentaran amb una antelació mínima de dos mesos a la realització de l’activitat; excepcionalment, aquest termini podrà reduir-se a un mes si concorren circumstàncies extraordinàries que així ho justifiquen. En el cas que es tracte d’activitats que se celebren amb periodicitat anual, l’ajuntament podrà incloure aquestes mesures en les ordenances de gestió del paratge.

 

**Article 48. Circulació motoritzada en el paratge natural municipal**

1. Amb caràcter general respecte d’aixó, caldrà ajustar-se al que disposa el Decret 8/2008, de 25 de gener, del Consell, pel qual es regula la circulació de vehicles pels terrenys forestals de la Comunitat Valenciana, o norma que la substituïsca.

2. En particular, es prohibeix la circulació motoritzada fora de les pistes forestals i rurals del paratge excepte en els casos següents:

– Vehicles autoritzats per l’Ajuntament de Sagunt o per la conselleria competent en matèria d’espais protegits.

– Vehicles amb finalitats d’aprofitament agrari i aquells destinats a la realització de treballs de conservació i regeneració de la vegetació, i manteniment de llits i gestió dels recursos hídrics.

– Vehicles de les administracions públiques que circulen com a conseqüència de necessitats del servei o de la realització d’activitats de manteniment de les infraestructures, serveis públics, etc.

– Vehicles que realitzen serveis de rescat, emergència o qualsevol altre de naturalesa pública.

– Vehicles de les forces i cossos de seguretat de l’Estat.

 

 

Secció huitena. Activitats d’urbanisme i edificació

 

**Article 49. Urbanisme**

Els terrenys inclosos en l’àmbit del Paratge Natural Municipal Romeu hauran de qualificar-se en la normativa urbanística del municipi de Sagunt com a zona rural protegida (ZRP-NA).

 

**Article 50. Edificació en el medi rural**

1. Es prohibeix la construcció d’edificacions de nova planta en l’àmbit del paratge natural municipal, excepte les excepcions previstes en aquest decret.

2. Amb caràcter general, es permet en l’àmbit del paratge natural municipal la rehabilitació o reconstrucció d’edificacions preexistents, sempre que, l’ús al qual es destinen estiga permés per les presents normes de protecció, especialment, aquelles edificacions que puguen preveure’s com a equipament públic i edificacions destinades a serveis públics relacionats amb la gestió del paratge natural municipal o amb les activitats de gestió dels recursos ambientals.

3. En el supósit d’edificacions existents d’arquitectura tradicional en relació amb el punt 2 d’aquest mateix article 50, estarà permesa una ampliació del 20 % de l’edificació legalment construïda, de conformitat amb l’article 201.3 de la Llei 5/2014, de 25 de juliol, de la Generalitat, d’ordenació del territori, urbanisme i paisatge de la Comunitat Valenciana

 

 

Secció novena. Infraestructures

 

**Article 51. Normes generals sobre les obres d’infraestructures**

1. En l’àmbit del paratge natural municipal es prohibeix, amb caràcter general, la realització de noves infraestructures de qualsevol tipus com ara línies elèctriques, de comunicacions, xarxa viària, o abocadors, a excepció de les obres d’infraestructura o actuacions que siguen competència de la Confederació Hidrogràfica del Xúquer, així com aquelles destinades a l’interés general proposades per les administracions públiques, sempre que es demostre la impossibilitat o inviabilitat d’ubicacions alternatives i es tramite, quan així ho exigisca la legislació sectorial vigent, l’avaluació d’impacte ambiental.

2. En conseqüència amb el que s’ha estipulat en l’epígraf anterior, no es permet la instal·lació de noves torres de comunicació en l’àmbit del paratge.

3. En les zones de domini públic i de protecció de les carreteres incloses dins de l’àmbit del paratge natural municipal, es podran realitzar per part de l’organisme competent totes les actuacions de manteniment, conservació i protecció de la seguretat viària recollides en la Llei 6/1991, de 27 de març, de carreteres de la Comunitat Valenciana.

4. En el cas que siga totalment necessari i s’haja motivat suficientment, segons el règim d’excepcions de l’apartat 1, la realització de noves infraestructures que afecten el paratge natural municipal, s’optarà per aquelles solucions que des del punt de vista ambiental causen menor impacte sobre l’espai, i serà necessària l’obtenció d’informe favorable previ de la conselleria competent en matèria de medi ambient, sense perjudici de l’obligació d’obtindre les llicències o autoritzacions que siguen aplicables amb caràcter sectorial.

5. La realització d’obres per a la instal·lació, manteniment o remodelació d’infraestructures de qualsevol tipus, haurà d’atindre’s, a més de les disposicions de les normatives sectorials aplicables, als requisits genèrics següents:

– Els traçats i emplaçaments hauran de realitzar-se tenint en compte les condicions ecológiques i paisatgístiques del territori, amb la finalitat d’evitar la creació d’obstacles a la lliure circulació de les aigües o farciments d’aquestes, degradació de la vegetació natural o impactes paisatgístics.

– Durant la realització de les obres hauran de prendre’s les precaucions necessàries per a evitar la destrucció de la coberta vegetal, i quan s’acaben les obres, es restaurarà el terreny i la coberta vegetal. Així mateix, s’evitarà la realització d’obres en aquells períodes en què puguen comportar alteracions i riscos per a la fauna.

– Les autoritzacions i altres requisits que específicament s’assenyalen per a la realització d’infraestructures hauran d’obtindre’s, en tot cas, amb caràcter previ a l’atorgament de la llicència urbanística.

– Queda estrictament prohibit el depósit i abocament de residus, tant líquids com sólids, durant la realització de qualsevol infraestructura, siga com siga la seua naturalesa i origen.

 

 

Secció deu. Activitats d’investigació

 

**Article 52. Ordenació i promoció de les activitats d’investigació**

1. Amb independència del potencial de l’ús públic del paratge com a recurs utilitzable en la investigació bàsica sobre el medi físic, el territori i l’ambient socioeconómic i cultural, a disposició en forma ordenada dels investigadors i les entitats i organismes especialitzats, l’Ajuntament de Sagunt, en col·laboració amb la conselleria competent en matèria de medi ambient, per a una millor gestió i administració de l’espai protegit, promourà la realització d’activitats d’investigació aplicada en matèria de coneixement i gestió dels recursos ambientals i culturals.

2. Aquestes activitats podran realitzar-se, ateses les seus característiques i els seus requeriments en mitjans humans i materials, amb mitjans propis de les administracions públiques competents o mitjançant les oportunes col·laboracions amb entitats i organismes científics, tècnics o acadèmics. Respecte d’aixó se subscriuran, amb els oportuns organismes i entitats científiques i acadèmiques, els convenis o acords de col·laboració necessaris. L’Ajuntament de Sagunt facilitarà el coneixement i promourà la divulgació dels treballs d’investigació realitzats en l’àmbit del paratge.

3. La persona o entitat que haja de realitzar l’activitat investigadora haurà d’informar l’ajuntament a l’inici dels estudis o treballs i una vegada conclosos presentarà a l’Ajuntament de Sagunt un informe sobre els resultats, així com sobre qualsevol altra dada que puga ser interessant des del punt de vista científic o de gestió de l’espai natural.

4. Les persones o entitats que desitgen realitzar activitats d’investigació en l’àmbit del paratge natural municipal fora del context establit en els apartats anteriors d’aquest article, hauran de sol·licitar el corresponent permís a l’Ajuntament de Sagunt, el qual haurà de resoldre’l en el termini d’un mes. Per a aixó bastarà aportar una breu memória amb els objectius de la investigació i els mitjans i procediments que seran utilitzats per a aconseguir-los.

 

 

 

---

****[1]****Annex I rectificat per la [**Correcció d'errades del Decret 39/2019**](http://www.dogv.gva.es/va/disposicio?sig=004169/2019) publicada en el DOGV núm. 8542 de 07.05.2019 (Ref. Base de Dades 004169/2019).

****[2]****Annex II rectificat per la [**Correcció d'errades del Decret 39/2019**](http://www.dogv.gva.es/va/disposicio?sig=004169/2019).


Còpia Permalink ELI